യുഎപിഎ: ഹൈക്കോടതി ഉത്തരവ് റദ്ദാക്കി ന്യൂഡല്ഹി: മാവോയിസ്റ്റ് നേതാവ് രൂപേഷിനുമേല് ചുമത്തിയ യുഎപിഎ വകുപ്പുകള് റദ്ദാക്കിയ ഹൈക്കോടതി ഉത്തരവ് സുപ്രീംകോടതി റദ്ദാക്കി. സംസ്ഥാന സര്ക്കാര് സമര്പ്പിച്ച ഹര്ജിയിലാണ് ജസ്റ്റീസ് എംആര്ഷാ അധ്യക്ഷനായ ബെഞ്ചിന്റെ നടപടി. യുഎപിഎ വകുപ്പ് റദ്ദാക്കാന് ഹൈക്കോടതി സിംഗിള് ബെഞ്ചിന് അധികാരമില്ലെന്ന സംസ്ഥാന സര്ക്കാര് വാദം സുപ്രീംകോടതി അംഗീകരിച്ചു. ഹൈക്കോടതി ഡിവിഷന് ബെഞ്ച് രൂപേഷിന്റെ ഹര്ജിയില് പുതുതായി വാദം കേട്ട് തീരുമാനമെടുക്കണമെന്നും ഉത്തരവിട്ടു. രൂപേഷിനെതിരെ കുറ്റ്യാടി, വളയം പോലീസ് സ്റ്റേഷനുകളില് രജിസ്റ്റര് ചെയ്ത മൂന്ന് കേസുകളിലെ രാജ്യദ്രോഹക്കുറ്റവും യുഎപിഎ വകുപ്പുമാണ് ഹൈക്കോടതി റദ്ദാക്കിയത്.